नया कार्ड मिला, पर राशन नहीं
आपूर्तिविभाग द्वारा जारी किए गए राशन कार्ड लोगों की परेशानी का कारण बन गए हैं। विभाग द्वारा प्रस्तुत सूची में किसी का नाम छूट गया तो किसी का नाम है पर कार्ड नहीं। किसी को कार्ड तो मिला है पर डीलर की सूची में उसका नाम नहीं है। इस कारण कार्ड होते हुए भी उस लाभुक को राशन नहीं मिल रहा है। ऐसी कई समस्याएं प्रखंड के डीलरों लाभुकों को पेश रही हैं। कुछ कार्ड तो ऐसे बने हैं कि जिसमें लाभुक एक गांव का है तो डीलर दूसरे गांव का। एक राशन कार्डधारी का भाई भी कुछ इसी तरह की समस्या लेकर जगन्नाथपुर प्रखण्ड कार्यालय पहुंचा, लेकिन पदाधिकारी से मुलाकात नहीं हो पाई। उन्होंने बताया कि राशन कार्ड कलैया गांव के सत्यभामा तांती का है। डीलर का नाम इंदू देवी है। डीलर ने राशनकार्ड तो दे दिया पर राशन देने से इनकार कर दिया। समस्या यह थी कि डीलर को प्राप्त सूची में कार्डधारी सत्यभामा तांती का नाम नहीं है। ऐसे में डीलर उक्त कार्डधारी को राशन नहीं दे सकता। कार्डधारियों राशन डीलर दोनों के पास समस्या है। वैसे कार्डधारी प्रखण्ड अनुमंडल कार्यालय का चक्कर लगा रहे हैं, लेकिन समस्या का हल नहीं निकल रहा है। इधर कई लोगों की यह भी शिकायत है कि पहले उनका बीपीएल अंत्योदय कार्ड था, लेकिन नई सूची में उनके कार्ड का अस्तित्व ही गायब हो गया है।
हर गांव में समस्या
ऐसीसमस्या प्रायः सभी गांवों में है। उदाहरण के तौर पर देखा जाए तो नरसिंहपुर गांव के करीब 30 पुराने कार्डधारियों का नाम किसी अन्य पंचायत के डीलर के पास है। एक समस्या यह भी है कि सरकारी लाभ लेने वालों का नाम लाभुकों की सूची से हटाने के नाम पर डीलरों द्वारा पारा शिक्षक अनुबंध पर काम करने वाले रात्रि प्रहरियों का नाम छंटनी के लिए डाल दिया। जबकि सरकार का स्पष्ट निर्देश है कि पारा शिक्षक,आंगनबाड़ी सेविका, सहिया, विधवा पेंशन धारियों पर खाद्य सुरक्षा अधिनियम लागू नहीं होगा
^इस संबंध में जनता से शिकायतें रही है। यह एक गंभीर समस्या है। इसमें सर्वे करने वालों की भूमिका संदिग्ध लग रही है। जब तक जिला स्तर के अधिकारी इस बात को संज्ञान में नहीं लेते हैं तब तक त्वरित कार्रवाई नहीं हो सकती है। ^ प्रदीपकुमार महतो, प्रखंड विकास पदाधिकारी जगन्नाथपुर
hin_Deva hin_Deva bho_Deva hin_Deva hin_Deva